સંઘ આ સર્વાનુમતિના ભારત સ્વભાવમાં જીવે છે અને આ જ માધ્યમથી આ દેશમાં એવી પેઢીનું નિર્માણ કરવા ઈચ્છે છે, પોતાના બળે, પોતાના સામર્થ્ય અને પોતાની ગુણવત્તાથી રાષ્ટ્રને પરમ વૈભવ તરફ લઈ જાય છે. રાષ્ટ્ર વિકાસનો શ્રેય સંઘ પોતાને આપવા ઈચ્છતો નથી અને સંઘની એવી અભીપ્સા પણ નથી. આપણને સૌને સંઘમાં એ આમંત્રિત કરે છે. સંઘ ખુલ્લુ સંઘઠન છે. તમે અંદર આવીને સંઘને જુઓ, પછી જે અભિપ્રાય આપવાનો હોય એ આપો. અમારી ફક્ત એક જ અપેક્ષા છે તમે નિષ્ક્રિય ન રહો. તમે ભલે સંઘના કાર્યમાં પ્રત્યક્ષ જોડાવ અથવા સ્વયંસેવકો દ્વારા ચલાવવામાં આવતા કોઈ કાર્યમાં સામેલ થાવ અથવા પોતાના વિચાર અને પદ્ધતિ અનુસાર સમાજ પરિવર્તનના કોઈપણ કામમાં જોડાવ અને કામ કરો, પરંતુ આ રાષ્ટ્રને પોતાના સ્વત્વ પર ઊભું કરવા અને પરમ વૈભવ સંપન્ન બનાવવા માટે કોઈપણ કાર્યમાં સહભાગી જરૂર થાવ. તમે અમારા વિરોધી હશો તો પણ રાષ્ટ્ર હિતમાં કરાઈ રહેલા તમારા કાર્યને અમે સાથ આપીશું, અમે એનું સમર્થન કરીશું. રાષ્ટ્રીય સ્વયંસેવક સંઘના સર સંઘચાલક ડો. મોહન ભાગવતના ત્રિદિવસીય વ્યાખ્યાનમાં આ જ સિંહ ગર્જના ગૂંજી હતી, જે વસ્તુતઃ એક નવું ભારત ઉપનિષદ, એક સનાતન મૂલ્ય બોધ પર ટકેલા નૂતન ઉત્કર્ષનો આહ્વાન સિદ્ધ થયો. .